**Balada mărțișorului**

*Dorurot*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sună vioara și hora se-ntinde,

Flăcăii de mijloc frâng fete cu foc,

Se urcă la ceruri tot jarul din joc,

Chiar soarele unde-i , mai tare s-aprinde.

Fecior vrea să fie și chipul și-l schimbă,

Cât trece corabia greoaie de nori,

Și iată-l în hora cu mândri feciori,

Privirea-i ca focul pe fete își plimbă.

Dar inima urii un zmeu născocește,

Feciorul luminii în peșteri s-ascunde,

E mută vioara ,doar norul plutește,

Se stinge speranța de soare oriunde.

Dar mută ,durerea-i putere ce crește,

Pământul născut-a un aprig voinic,

O vară și-o toamnă spre zmeu a gonit,

Aflîndu-l abia când iarna sfârșește.

A fost bătălie pe viață și moarte.

Aprigul zmeu a fost biruit,

Pe cer iar e soare,grija lumii s-o poarte,

Jos însă voinicul zace rănit.

Pe iia zăpezii se scurge carminul,

Șuvoi împletit când roșu când alb,

Iubirea ,speranța aflat-au căminul,

Feciorul ajunge pe-al cerului prag...

De atunci să nu -l uite,tot omu-mpletește

Albul cu roșul,mărțișor strîns în piept,

Soarele de-atunci ghiocei născocește,

Primăvara să cheme ,în feeric banchet.